text: Hjemmeplejen i Varde? Super
  22 juli 2011 kl. 06.49
  Varde har en rigtig god hjemmepleje, synes brugerne.
  95 procent af de borgere, der får hjælp til personlig, er glade og tilfredse.
  Det viser en undersøgelse, som Varde kommune har foretaget.
  De har også tillid til personalet.
  - Det er et skulderklap til måden, vi gør tingene på. Rigtig mange mennesker er i berøring med hjemmeplejen, og det er derfor også dejligt at konstatere, at hjemmeplejen fungerer, siger formand for udvalget for social og sundhed Erik Buhl (V).
   
  Til gengæld ved tre ud af fire ifølge undersøgelsen ikke, at de har ret til at bytte en ydelse ud med en anden. Eksempelvis at droppe gulvvasken og i stedet gå en tur sammen med hjemmehjælperen. De 25 procent, der kender muligheden, benytter sig også af den.
  